Pa wat sy kind gooi Maandag in die hof | Netwerk24
Lid van ANC-jeugliga in KZN doodgeskiet
’n Lid van die ANC-jeugliga in KwaZulu-Natal is Saterdagoggend doodgeskiet toe hy glo op pad terug was van die party se provinsiale konferensie in Durban.
Miljoene rande se perlemoen onderskep
Die polisie het ’n groot slag geslaan toe hulle in twee voorvalle in die Wes-Kaap op miljoene rande se perlemoen beslag gelê het.
Is dit auf Wiedersehen aan Duitse GP?
Sondag se Duitse Grand Prix kan dalk ’n laaste kans vir Sebastian Vettel (Ferrari) wees om ’n Formule Een-sege voor sy tuisskare te behaal.
Keshav Maharaj het rede om trots te wees
Keshav Maharaj het nou ’n plek in die geskiedenis in die visier ná ’n paar dae waarin hy amper die rekordboeke herskryf het.
Leeus bespreek plek in Super-halfeind
Warren Whiteley se Leeus is nou Suid-Afrika se enigste hoop in die Superrugby-reeks.
KYK: Moyane ‘baie bly’ ná 1ste veldslag in verhoor
Tom Moyane, geskorste kommissaris van die SAID, bly op die oorlogspad oor die dissiplinêre verhoor waaraan hy onderhewig is.
Alles oor dekor, huisontwerp hiér
Kaapse selfdoen-foendies en dekorliefhebbers kan eersdaags weer uitsien na die jaarlikse Cape Homemakers Expo wat in die stad gehou gaan word.
Coenie komponeer musiek vir Fortuin-ballet
Katrina Esau (85) woon in Rosedale, Upington. Sy is ’n gewone vrou met ets buitengewoons. Sy is een van die laaste mense ter wêreld wat die Khoi-dialek N/uu nog vlot kan praat.
Deur Candice Bezuidenhout 15 April 2018 13:22
Die man wat sy eenjarige babameisie Donderdag vanaf sy sinkhuis in die Joe Slovo- nedersetting in Port Elizabeth se dak gegooi het, verskyn Maandag in die hof op ’n aanklag van poging tot moord.Foto: Lulama Zenzile
Die man wat Donderdag sy eenjarige kind van sy sinkhut in die Joe Slovo- informele nedersetting in Port Elizabeth se dak gegooi het, verskyn Maandag in die hof op ’n aanklag van poging tot moord.
Die DA het Sondag in ’n verklaring gesê Zakhele Mbhele, die party se skaduminister van polisie, en Nqaba Bhanga, die DA se leier in die Oos-Kaap, sal die hofsitting in die landdroshof in New Brighton bywoon.
“Om sy eie kind aan gevaar bloot te stel tydens ’n politieke betoging grens aan gruwelike huishoudelike geweld,” lui die verklaring.
Daarvolgens sal die DA ook van die geleentheid gebruik maak om konst. Luyolo Nojulumba te prys wat die dogtertjie gevang het.
“Ons doen ’n beroep op alle polisiebeamptes, veral dié verbind aan die polisie se eenheid belas met gesinsgeweld, kinderbeskerming en seksuele oortredings, om toegewyd te werk om geregtigheid te verseker vir die slagoffers en oorlewendes van seksuele mishandeling en huishoudelike geweld,” lui die verklaring verder.
Dié aanklag spruit uit ’n voorval Donderdag toe ’n pa (38) gedreig het om sy kind van sy hut se dak af te gooi omdat die munisipaliteit dit wou platslaan.
Die polisiebeampte het nog probeer om met die pa te onderhandel, toe gooi die man sy kind van die hut se dak af. Nojulumba het die kind net betyds gevang en die man is op die hut se dak platgeduik en geboei.
Die ma (35) het ontsteld op die grond gestaan en skree dat sy haar dogter wil terughê, maar die kind is weggevat.
Die kind se ma het kort voor die voorval langs die sinkhut gestaan en sê: “Hierdie is al huis wat ons het, ek doen al jare aansoek vir ’n huis, maar dit gebeur nie. Hulle kan nie ons huis vat nie.”
Sy het bygevoeg dat dit “wanhopige tye” is en dat sy die kind vir die man aangegee het toe hy op die hut se dak geklim het. Sy is ook aanvanklik in hegtenis geneem, maar is later vrygelaat. Volgens die polisie sal maatskaplike werkers oor die ma en baba toesig hou en bystand lewer.
Meer oor: Port Elizabeth | Hofsaak | Misdaad | Joe Slovo-Informele Nedersetting
Ysterman-atleet steeds vermis
45 leerlinge peul uit taxi met 16 sitplekke
KYK: Motorfietsryer wat teen 300 km/h jaag, gestraf
Wiid swyg oor planne vir toekoms
KYK: Benoude oomblik toe vragmotor oor brug hang
Ma (47) wen boerpot ná lewe in plakkershut